Lars Erik Hyllvang

Lars Erik Hyllvang (født 30. august 1968, død 8. desember 2019 på Ullevål sykehus) var en norsk politiker (Sp) som var ordfører i Engerdal kommune fra 2011 til sin død i 2019. Han var innvalgt på Samlingslista, en fellesliste med Venstre. Før han ble ordfører hadde han fire år bak seg i kommunestyret.

Hyllvang var utdannet lærer. Han har arbeidet mye med voksenopplæring og opplæring av flyktninger og asylsøkere. Han har også jobbet åtte år med utviklings- og nødarbeid på Sri Lanka. Da han ble valgt til ordfører, var han enhetsleder for oppvekst i Engerdal kommune.

Hyllvang var i 2013 leder for Hedmark Nei til EU, og ble i november 2013 valgt inn i Nei til EUs arbeidsutvalg.Side 15. Standpunkt nr. 1 2014

 Referanser 

 Kilder 
 Ordførerpresentasjon i Kommunal Rapport; besøkt 17. mai 2013.
 Presentasjon av Hyllvang på nettstedet til Samlingsista; besøkt 17. mai 2013.

Kategori:Sp-ordførere i Hedmark
Kategori:Ordførere i Engerdal